stanford-oval/wikipedia huggingface dataset:
מחלוקת מדעית
סוגי מחלוקות הנוגעים למדע

קיימום מספר סוגים של מחלוקות הנוגעות למדע:
מחלוקת מדעית יסודית - כאשר מדענים לא מסכימים על היפותזה או תאוריה מדעית מרכזית. ניתן לדמות את הידע המדעי לרשת של חוטים והתאוריות נמצאות במרכז הרשת וקשורות זו לזו וכן לרעיונות רבים אחריך כך שמחלוקת על אחד מהרעיונות הבסיסיים האלה יכולה לערער או לשנות את מצב הידע המדעי, לכל הפחות באותו תחום ואולי גם בתחומים שנשענים עליו. דוגמה למחלוקת מדעית יסודית היא כאשר פיזיקאים מתווכחים על תקופתה של תאוריית המיתרים.
מחלוקת מדעית משנית - מדענים חולקים על היבט פחות מרכזי של רעיון מדעי. לדוגמה, לביולוגים אבולוציוניים יש ויכוח לגבי חשיבות שיווי משקל מקוטע (דפוס של שינוי אבולוציוני, המאופיין באבולוציה מהירה המלווה בשנים רבות של יציבות אבולוציונית). מחלוקת זו מתמקדת בהיבט חשוב של האופי והקצב של השינוי האבולוציוני, אך החלטה לכאן או לכאן לגבי תאוריה זו לא תזעזע את ליבת הביולוגיה האבולוציונית. מדענים משני צידי הוויכוח מקבלים את אותם עקרונות יסוד של תורת האבולוציה.
שני סוגי מחלוקות אלה הן מחלוקת מדעית אמיתיות - אלו מחלוקות בין מדענים בתחום מחקר מסוים והן בדרך כלל תורמות להבנה טובה יותר של התחום המדובר. מחלוקת בריאה נוגעת לאופן בו יש לפרש נתונים, מהם הרעיונות הנתמכים בצורה הטובה ביותר על ידי העדויות הזמינות, אילו רעיונות כדאי לחקור כעת ושאלות נוספות. סוג זה של מחלוקות מעוררות בחינה מדוקדקת של הנתונים, ביצוע חוזר של ניסויים ותצפיות, וביצוע  ומחקרים נוספים וכך יכול לעזור למדע להתקדם.
לעומת מחלוקות אלה קיימות מחלוקות שאינן מחלוקות מדעיות, אף שהן נוגעות למדע. אלו כוללות את סוגי הוויכוחים הבאים:
מחלוקת על אתיקה של שיטות מחקר - אי הסכמה בתוך הקהילה המדעית או החברה בכלל על מידת המוסריות של שיטה המשמשת למחקר מדעי. לדוגמה, אנשים רבים דואגים לגבי האתיות של חקר מחקר תאי גזע המסתמך על תאי גזע עובריים אנושיים. מקור תאים אלה הוא ביציות מופרות בנות מספר ימים, אשר נתרמות על ידי זוגות שעוברים הפריה חוץ-גופית ושאינם יכולים להשתמש באותן ביציות. חששות כאלה אינן מייצגות ויכוח על ידע מדעי, אלא על האתיקה של מה שמהווה אמצעי לבניית ידע זה.
מחלוקת על יישומי המדע - אי הסכמה על יישום של ידע מדעי. כך למשל, פעילים מפגינים לפעמים סביב בסוגיית תחנות האנרגיה הגרעינית, האם הן בטוחות לסביבה, ומפני איומים כמו טרור. למרות שיש מחלוקות מדעיות כנות בנושאים הקשורים לתגובות גרעיניות, מחלוקת זו היא זה לא אחת מהן. זה לא עימות על רעיון מדעי, אלא על האופן שבו יש ליישם רעיונות מדעיים. עם זאת מדענים ומהנדסים יכולים לסייע בהברת מחלוקת כזו על ידי מתן מידע בסיסי או הערכות לגבי בטיחות או חוסר בטיחות של כורים.
סתירה בין רעיון מדעי לנקודת מבט לא מדעית. לדוגמה, עדויות מדעיות תומכות בדעה שגילו של כדור הארץ הוא כ-4.5 מיליארד שנים; עם זאת, קבוצות דתיות מסוימות דוחות דעה זו לטובת הסבר של כדור הארץ צעיר, שנוצר כביכול רק לפני כמה אלפי שנים. זהו ויכוח על ידע מדעי, אבל הוא לא מתקיים בתוך הקהילה המדעית.
סוגים אלה של מחלוקת עלולים לפעמים להפריע לקידום המדע. לדוגמה מחלוקת בין רעיונות מדעיים והשקפות לא מדעיות, עלולה להפריע למדע אם המחלוקת תשבית את המחקר באזורים שנויים במחלוקת או תמנע לימוד של נושאים מדעיים בבתי הספר.
ראו גם

מדע
תאוריה מדעית
השיטה המדעית
קונצנזוס מדעי
הערות שוליים

1 2 3 4 5 6 7 8 9  What controversy: Is a controversy misrepresented or blown out of proportion?  Understanding Science 101, אוניברסיטת קליפורניה בברקלי
ערך זה הוא קצרמרבנושא מדעים. אתם מוזמנים לתרום לוויקיפדיה ו.
עדי קוזלובסקי

| --- | --- |
אין תמונה חופשית
 לידה:  28 באוגוסט 1980 (בת 44)
 מדינה:  ישראל ישראל
 תקופת הפעילות:  מ-2005
 עיסוק:  שחקנית תיאטרון מדבבת
 מקום לימודים:  בית צבי 
 פרופיל ב-IMDb
 
עדי קוזלובסקי (נולדה ב-28 באוגוסט 1980) היא שחקנית ומדבבת ישראלית.
ביוגרפיה

קוזלובסקי גדלה בקריית חיים. את שירותה בצה"ל, בשנים 1998–2000, עשתה בלהקת חיל האוויר.
קוזלובסקי בוגרת בית הספר למשחק "בית צבי" ובשנת 2001, זכתה במלגת קרן התרבות אמריקה-ישראל ע"ש שרת למשחק.
קוזלובסקי דיבבה בעברית (מעל 100 סרטים) ובאנגלית, בסרטים וסדרות רבים, הופיעה במחזות זמר רבים השתתפה בהפקה המוזיקלית "ווקה פיפל" וכיכבה איתם בתפקיד אלטה בכל רחבי העולם. נכון ל-2023, היא המנהלת האמנותית שלהם בניו יורק כמו כן, שיחקה בהצגות ילדים שונות.
נשואה לדניאל ריס. אחיה הוא השחקן והמדבב אריאל קוזלובסקי.
ביוגרפיה > מחזות זמר

"אוליבר!"
"קאטס"
"היפה והחיה"
"סיפורי נרניה: האריה, המכשפה וארון הבגדים"
"האסופית"
"נסיך האגדות"
"שיער"
"יוסף וכתונת הפסים"
2007 - "אבניו קיו"
ביוגרפיה > מההפקות בהן דיבבה

"מרי פופינס" - מרי פופינס
"כוורת בסרט" - וונסה
"הפיל שרצה להיות הכי" - פילון, דמויות שונות
"החמישייה הסודית" - השוטרת סטאבלפילד
"המחליפים" - טאטסומי
"תנין, נימוסים כבר למדת?"
"מלחמת הכוכבים: מלחמת המשובטים" - אסוקה טאנו
"ג'ונגל סיטי" - בריג'יט
"אלרגי למפלצות"
"קים פוסיבול" - קים פוסיבל
"בנות הים פיצ'י פיצ'י פיץ'" - קארן, קוקו, ניקולה
"טינקרבל", "טינקרבל והאוצר האבוד" ו"טינקרבל והסוד הקסום" - אירידסה
"ג'ימי קול"
"הארי פוטר ומסדר עוף החול" ו"הארי פוטר והנסיך חצוי-הדם" - בלטריקס לסטריינג'
"מגלים עם דורה" ו"רוץ, דייגו, רוץ!" - בוטס
"עידן הקרח 3: עלייתם של הדינוזאורים"
"חיים בזרם"
"צ'יקן ליטל"
"פיניאס ופרב", "פיניאס ופרב מארחים" ו"פיניאס ופרב הסרט: המסע אל היקום המקביל" - קנדיס
"בי הגדולה מכולם!"
"משפחת דובינשטיין" - אמא דוב ודמויות שונות
"ארתור 3: מלחמת שני העולמות"
"שרק השלישי" - רפונזל
"הטירה הנעה" - לטי
"צ'ארלי בממלכת השוקולד - 	מרת בורגארד
"מועדון החברים של מיקי מאוס", "הסרטים המצוירים של מיני" ו"מיקי מאוס" - דייזי דאק (2009 - 2014)
"מכושפת" - ננסי טרמיין
"מפלצות נגד חייזרים" - קייטי
"אנימליה" - ריני הקרנפה
"בובספוג: הסרט" - הנסיכה מינדי
"גנוב על הירח" - גברת האטי
"המסע של דספרו" - מיגרי סאו - המשרתת של הנסיכה פיא
"אגדת טרזן" - המלכה לה, טרזן הילד ודמויות שונות
"נני מקפי - קסם של אומנת" - אוונג'לין
"מסביב לעולם ב-50 שנה" - ריטה
"האריה מארץ עוץ" - קרוליין וכוכבית
"מסביב לעולם עם פליקס" - פליקס
הערות שוליים

↑  עדי קוזלובסקי, באתר מיכל מגן
↑  עדי קוזלובסקי, במיזם "אישים" לתיעוד היצירה הישראלית
1 2  מיס Cast Me, באתר עדי קוזלובסקי
↑   האסופית - הילדה שכולם רוצים לאמץ המחזמר 2004, סרטון  באתר יוטיוב (אורך: 1:20:27)
קליבלנד קאבלירס

קליבלנד קאבלירס (באנגלית: Cleveland Cavaliers, מכונה בקיצור קאבס (Cavs)), היא קבוצת כדורסל מהעיר קליבלנד שבאוהיו, ארצות הברית, המשחקת בליגת ה-NBA. הקבוצה משובצת בבית המרכזי שבאזור המזרח, ומארחת את משחקיה הביתיים באולם רוקט מורגג' פילדהאוס. הקאבלירס זכו באליפות NBA אחת, ב-2016, וכמו כן העפילו לגמר הליגה בשנים 2007, 2015, 2017 ו-2018.
היסטוריה > 1993–2003: ההידרדרות לאחר פרישות הכוכבים

אחרי עונת 1992/1993 עזב המאמן וילקינס את הקבוצה לאחר 7 עונות רצופות בהן אימן אותה, ובמקומו התמנה מייק פראטלו, שאימן קודם לכן את אטלנטה הוקס. תחת פראטלו הפכו הקאבס לאחת הקבוצות ההגנתיות ביותר בליגה, כשהאחראי העיקרי להגנה הזו היה טרל ברנדון. למרות ההגנה החזקה ההתקפה של הקאבס הייתה איטית ולא מוצלחת במיוחד. את עונת 1993/1994 סיימו הקאבס עם מאזן 35–47, בממקום ה-6 במזרח. בסיבוב הראשון הם פגשו את שיקגו בולס, והפסידו בסוויפ.
בסיום העונה עברו הקאבס לאולם "גאנד ארנה" (לימים, קוויקן לואנס ארנה) המכיל 20,562 מושבים. בסיום עונה זו פרש דוהרטי. את עונת 1994/1995 סיימו הקאבס עם מאזן 39–43, במקום ה-6 במזרח. עונה זו הייתה העונה הרביעית ברציפות בה הקאבס הגיעו לפלייאוף. בסיבוב הראשון הם התמודדו מול ניו יורק ניקס והפסידו 1–3.
בעונת 1995/1996 שיפרו הקאבס את מאזנם ל-35–47, וסיימו את העונה במקום ה-4 במזרח. עונה זו הייתה העונה החמישית ברציפות בה הקאבס מגיעים לפלייאוף. בסיבוב הראשון הם פגשו את הניקס בפעם השנייה ברציפות, והפסידו בסוויפ 0–3. בעונה זו זכה שחקן הקאבס, בובי פילס, להיות בחמישיית ההגנה השנייה של העונה.
בעונת 1996/1997 הגיעו הקאבס למאזן 40–42, מקום ה-9 במזרח, ולא עלו לפלייאוף, לראשונה מזה 5 שנים. לקראת עונת 1997/1998 בחרו הקאבס בדראפט את ז'ידרונאס אילגאוסקאס, שיהפוך לשחקן מפתח בעתידה של הקבוצה. בעונה זו הצטרף לקבוצה שון קמפ. בעונה זו שיפרו הקאבס את מאזנם ל-35–47, והעפילו לפלייאוף מהמקום ה-6 במזרח. בסיבוב הראשון הם הפסידו לאינדיאנה פייסרס 1-3. למרות ההדחה המוקדמת לקאבס היו הרבה הישגים אישיים בעונה זו: ברווין נייט ואילגאוסקאס נבחרו לחמישיית הרוקיז של העונה, סדריק הנדרסון ודרק אנדרסון לחמישיית הרוקיז השנייה של העונה וויין אמברי נבחר למנהל השנה.
את עונת 1998/1999 המקוצרת סיימו הקאבס עם מאזן 22–28, במקום ה-11 במזרח, ולא העפילו לפלייאוף. בעונת 1999/2000 הגיע לקבוצה אנדרה מילר שנבחר בבחירה ה-8 בדראפט. את העונה הזו מילר סיים בחמישיית הרוקיז של העונה. הקאבס השיגו מאזן 32–50 ולא עלו לפלייאוף. בעונה הבאה נבחר כריס מיהם בדראפט, והוא נבחר לחמישיית הרוקיז השנייה של העונה. הקאבס סיימו את העונה הזו עם מאזן 30–52 ולא עלו לפלייאוף שנה שלישית ברציפות. בעונת 2001/2002 המשיכה הקבוצה בהידרדרות כשהשיגה מאזן 29–53, ולא עלתה לפלייאוף שנה רביעית ברציפות.
בדראפט 2002 בחרו הקאבס בבחירה ה-35 את קרלוס בוזר. את עונת 2002/2003 הם סיימו עם מאזן 17–65, השלישי הגרוע ביותר בהיסטוריה של המועדון, ובעונה זו במקום האחרון בליגה בשוויון עם עוד קבוצה. המאזן הרע הזה נתן סיכוי טוב לקאבס לזכות בבחירה הראשונה בדראפט 2003. בוזר נבחר לחמישיית הרוקיז השנייה של העונה.
היסטוריה > 2010–2014: לאחר "ההחלטה"

בקיץ 2010 פיטרו הקאבס את המאמן מייק בראון, ואיתו את רוב הצוות המקצועי. המנכ"ל דני פרי התפטר ב-4 ביוני 2010 והוחלף על ידי עוזרו, כריס גרנט. ב-1 ביולי מינו הקאבס לעמדת המאמן את ביירון סקוט, שאימן בעבר את ניו ג'רזי נטס וניו אורלינס הורנטס. סקוט הפך למאמן ה-18 בהיסטוריה של המועדון.
לאחר עזיבתו של ג'יימס, החלה הקבוצה להיבנות מחדש. דלונטה וסט וסבסטיאן טלפייר הועברו בטרייד למינסוטה טימברוולבס בתמורה לרמון סשנס, ראיין הולינס ובחירת דראפט ב-2013. ב-24 בפברואר 2011 ביצעו הקאבס טרייד עם לוס אנג'לס קליפרס, במסגרתו צירפו את בארון דייוויס ובחירת דראפט ב-2011 בתמורה למו ויליאמס וג'מאריו מון.
בעונת 2010/2011 שבה קליבלנד להיות אחת מהקבוצות החלשות בליגה, כשרשמה מאזן של 19 ניצחונות בלבד מול 63 הפסדים, כולל 26 הפסדים ברציפות, רצף ההפסדים הארוך בתולדות הליגה. עקב עונה מבישה זו, הוגרלה קליבלנד במקום הראשון בלוטרי של דראפט ה-NBA. הקבוצה בחרה בקיירי אירווינג, מי שהיה לאחד מכוכבי הקבוצה בשנים שלאחר מכן.
הקבוצה המשיכה להיות אחת מנמושות הליגה בשנים הבאות, ועקב תוצאותיה הנמוכות זכתה בעוד שתי בחירות ראשונות בדראפט, בשנים 2013 ו-2014, בהן בחרה באנתוני בנט ובאנדרו ויגינס בהתאמה.
היסטוריה > 2018–הווה: לאחר עזיבתו השנייה של לברון ג'יימס

בתום העונה הודיע לברון ג'יימס על מעבר ללוס אנג'לס לייקרס, כך שמשלישיית הכוכבים נשאר רק קווין לאב. בעונה שלאחר מכן סיימה קליבלנד במקום ה־14 במזרח.
בפברואר 2020 עבר אל הקבוצה כוכבה של דטרויט פיסטונס אנדרה דראמונד בטרייד תמורות ג'ון הנסון וברנדון נייט.
בספטמבר 2022 עבר לקבוצה דונובן מיטשל מיוטה ג'אז תמורת אוצ'אי אגבג'י קולין סקסטון ולאורי מארקנן.
סמל הקבוצה

הלוגו של הקאבלירס בין השנים 1970–1983.
הלוגו של הקאבלירס בין השנים 1983–1994.
הלוגו של הקאבלירס בין השנים 1994–2003.
הלוגו של הקאבלירס בין השנים 2003–2010.
הלוגו של הקאבלירס בין השנים 2010–2017.
הלוגו של הקאבלירס החל משנת 2017.
לוגו חלופי של הקאבלירס החל משנת 2017.
מאמני הקבוצה

הנתונים מעודכנים לסוף עונת 2023/2024:
| מאמן | שנים | עונה סדירה> משחקים | עונה סדירה> ניצחונות | עונה סדירה> הפסדים | עונה סדירה>  % הצלחה | פלייאוף> משחקים | פלייאוף> ניצחונות | פלייאוף> הפסדים | פלייאוף>  % הצלחה | הישגים |
| --- | --- | --- | --- | --- | --- | --- | --- | --- | --- | --- |
| ביל פיץ' | 1970–1979 | 738 | 304 | 434 | 0.412 | 18 | 7 | 11 | 0.389 | זכייה בפרס מאמן העונה (1976) |
| סטן אלבק | 1979–1980 | 82 | 37 | 45 | 0.451 | — | — | — | — | — |
| ביל מוזלמן | 1980–1981 | 71 | 25 | 46 | 0.352 | — | — | — | — | — |
| דון דילייני | 1981 | 26 | 7 | 19 | 0.269 | — | — | — | — | — |
| בוב קלופנבורג | 1981 | 3 | 0 | 3 | 0.000 | — | — | — | — | — |
| צ'אק דיילי | 1981–1982 | 41 | 9 | 32 | 0.220 | — | — | — | — | — |
| ביל מוזלמן (2) | 1982 | 23 | 2 | 21 | 0.087 | — | — | — | — | — |
| טום ניסאלקי | 1982–1984 | 164 | 51 | 113 | 0.311 | — | — | — | — | — |
| ג'ורג' קארל | 1984–1986 | 149 | 61 | 88 | 0.409 | 4 | 1 | 3 | 0.250 | — |
| ג'ין ליטלס | 1986 | 15 | 4 | 11 | 0.267 | — | — | — | — | — |
| לני וילקינס | 1986–1993 | 574 | 316 | 258 | 0.551 | 41 | 18 | 23 | 0.439 | — |
| מייק פראטלו | 1993–1999 | 460 | 248 | 212 | 0.539 | 14 | 2 | 12 | 0.143 | — |
| רנדי ויטמן | 1999–2001 | 164 | 62 | 102 | 0.378 | — | — | — | — | — |
| ג'ון לוקאס | 2001–2003 | 124 | 37 | 87 | 0.298 | — | — | — | — | — |
| קית' סמארט | 2003 | 40 | 9 | 31 | 0.225 | — | — | — | — | — |
| פול סיילאס | 2003–2005 | 146 | 69 | 77 | 0.473 | — | — | — | — | — |
| ברנדן מלון | 2005 | 18 | 8 | 10 | 0.444 | — | — | — | — | — |
| מייק בראון | 2005–2010 | 410 | 272 | 138 | 0.663 | 71 | 42 | 29 | 0.592 | זכייה בפרס מאמן העונה (2009) |
| ביירון סקוט | 2010–2013 | 230 | 64 | 166 | 0.278 | — | — | — | — | — |
| מייק בראון (2) | 2013–2014 | 82 | 33 | 49 | 0.402 | — | — | — | — | — |
| דייוויד בלאט | 2014–2016 | 123 | 83 | 40 | 0.675 | 20 | 14 | 6 | 0.700 | — |
| טיירון לו | 2016–2018 | 211 | 128 | 83 | 0.607 | 61 | 41 | 20 | 0.672 | זכייה באליפות ה-NBA‏ (2016) |
| לארי דרו | 2018–2019 | 76 | 19 | 57 | 0.250 | — | — | — | — | — |
| ג'ון ביליין | 2019–2020 | 54 | 14 | 40 | 0.259 | — | — | — | — | — |
| ג'יי. בי. ביקרסטאף | 2020–2024 | 329 | 170 | 159 | 0.517 | 17 | 6 | 11 | 0.353 | — |
מנהלי הקבוצה (ג'נרל מנג'רים)

| ג'נרל מנג'ר | תקופה | הישגים |
| --- | --- | --- |
| ניק מילטי | 1970–1973 | – |
| ביל פיץ' | 1973–1979 | – |
| רון הרובאט | 1979–1980 | – |
| דון דילייני | 1980–1982 | – |
| הארי ולטמן | 1982–1986 | – |
| ויין אמברי | 1986–1999 | 2 זכיות בפרס מנהל העונה (1992, 1998) |
| ג'ים פקסון | 1999–2005 | – |
| דני פרי | 2005–2010 | – |
| כריס גרנט | 2010–2014 | – |
| דייוויד גריפין | 2014–2017 | זכייה באליפות ה-NBA‏ (2016) |
| קובי אלטמן | 2017–הווה | – |
הישגים ופרסים > שיאים למשחק בודד

חטיפות וחסימות נספרו רק החל מעונת 1973/1974.
נקודות: 71, דונובן מיטשל מול שיקגו בולס, 2 בינואר 2023.
ריבאונדים: 25, ריק רוברסון מול יוסטון רוקטס, 4 במרץ 1972, ואנדרסון ורז'או מול אורלנדו מג'יק, 2 בינואר 2014.
אסיסטים: 27, ג'ף יוסטון מול גולדן סטייט ווריורס, 27 בינואר 1982.
חטיפות: 10, רון הרפר מול פילדלפיה 76', 10 במרץ 1987.
חסימות: 11, לארי נאנס מול ניו יורק ניקס, 7 בינואר 1989.
הישגים ופרסים > שיאי קריירה בקבוצה

הנתונים מתייחסים לעונה הסדירה בלבד, ומעודכנים לסוף עונת 2023/2024. חטיפות וחסימות נספרו רק החל מעונת 1973/1974.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  נקודות: 1. לברון ג'יימס - 23,119  2. ז. אילגאוסקאס - 10,616  3. בראד דוהרטי - 10,389  4. אוסטין קאר - 10,265  5. מארק פרייס - 9,543 |  ריבאונדים: 1. לברון ג'יימס - 6,190  2. ז. אילגאוסקאס - 5,904  3. טריסטן תומפסון - 5,393  4. בראד דוהרטי - 5,227  5. ג'ון ויליאמס - 4,669 |  אסיסטים: 1. לברון ג'יימס - 6,228  2. מארק פרייס - 4,206  3. ג'ון באגלי - 2,311  4. טרל ברנדון - 2,235  5. פוטס ווקר - 2,115 |  חטיפות: 1. לברון ג'יימס - 1,376  2. מארק פרייס - 734  3. פוטס ווקר - 722  4. קרייג אילו - 661  5. טרל ברנדון - 621 |  חסימות: 1. ז. אילגאוסקאס - 1,269  2. ג'ון ויליאמס - 1,200  3. לארי נאנס - 1,087  4. לברון ג'יימס - 695  5. ג'ים צ'ונס - 450 |  |  |  |
הישגים ופרסים > פרסים אישיים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  MVP של העונה הסדירה לברון ג'יימס - 2009, 2010 MVP של סדרת הגמר לברון ג'יימס - 2016 רוקי השנה לברון ג'יימס - 2004  קיירי אירווינג - 2012 מאמן השנה ביל פיץ' - 1976  מייק בראון - 2009 מנהל השנה ויין אמברי - 1992, 1998 מאמנים במשחק האולסטאר לני וילקינס - 1989  מייק בראון - 2009  טיירון לו - 2016 MVP של משחק האולסטאר לברון ג'יימס - 2006, 2008  קיירי אירווינג - 2014 |  חמישיית העונה הראשונה מארק פרייס - 1993  לברון ג'יימס - 2006, 2008–2010, 2015–2018 חמישיית העונה השנייה לברון ג'יימס - 2005, 2007  דונובן מיטשל - 2023 חמישיית העונה השלישית מארק פרייס - 1989, 1992, 1994  בראד דוהרטי - 1992  קיירי אירווינג - 2015 חמישיית ההגנה הראשונה לארי נאנס - 1989  לברון ג'יימס - 2009, 2010  אוון מובלי - 2023 חמישיית ההגנה השנייה ג'ים קלמונס - 1976  ג'ים ברואר - 1976, 1977  לארי נאנס - 1992, 1993  בובי פילס - 1996  אנדרסון ורז'או - 2010 |  חמישיית הרוקיז הראשונה אוסטין קאר - 1972  דווייט דייוויס - 1973  בראד דוהרטי - 1987  רון הרפר - 1987  ג'ון ויליאמס - 1987  ברווין נייט - 1998  ז'ידרונאס אילגאוסקאס - 1997  אנדרה מילר - 2000  לברון ג'יימס - 2004  קיירי אירווינג - 2012  דיון וייטרס - 2013  אוון מובלי - 2022 חמישיית הרוקיז השנייה טרל ברנדון - 1992  סדריק הנדרסון - 1998  דרק אנדרסון - 1998  כריס מיהם - 2001  קרלוס בוזר - 2003  טריסטן תומפסון - 2012  טיילר זלר - 2013  קולין סקסטון - 2019  אייזק אוקורו - 2021 |  שחקנים במשחק האולסטאר ג'ון ג'ונסון - 1971, 1972  בוטץ' בירד - 1972  אוסטין קאר - 1974  קמפי ראסל - 1979  מייק מיטשל - 1981  בראד דוהרטי - 1988, 1989, 1991–1993  לארי נאנס - 1989, 1993  מארק פרייס - 1989, 1992–1994  טיירון היל - 1995  טרל ברנדון - 1996, 1997  שון קמפ - 1998  ז'ידרונאס אילגאוסקאס - 2003, 2005  לברון ג'יימס - 2005–2010, 2015–2018  מו ויליאמס - 2009  קיירי אירווינג - 2013–2015, 2017  קווין לאב - 2017, 2018  ג'רט אלן - 2022  דריוס גרלנד - 2022  דונובן מיטשל - 2023, 2024 |  |  |  |  |
הישגים ופרסים > שחקנים שמספר גופייתם הוצא לגמלאות

| מספר | שחקן | תפקיד | שנים בקבוצה | שנת הפרשה |
| --- | --- | --- | --- | --- |
| 7 | בינגו סמית' | קלע/סמול פורוורד | 1979-1970 | 1979 |
| 11 | ז'ידרונאס אילגאוסקאס | סנטר | 2010-1996 | 2014 |
| 22 | לארי נאנס | פאוור פורוורד | 1994-1988 | 1995 |
| 25 | מארק פרייס | רכז | 1995-1986 | 1999 |
| 34 | אוסטין קאר | קלע | 1980-1971 | 1981 |
| 42 | נייט ת'ורמונד | סנטר | 1977-1975 | 2012 |
| 43 | בראד דוהרטי | סנטר | 1994-1986 | 1997 |
| מיקרופון | ג'ו טייט | שדרן | 1981-1970, 2011-1983 | 2011 |
הערות שוליים

↑  מערכת וואלה! ספורט‏, בלאט הוצג: "זכיתי בתארים בכל קבוצה, רוצה לקחת גם בקליבלנד", באתר וואלה, 25 ביוני 2014.
↑  מערכת one, ‏לטווח הקצר: לברון חתם "רק" לשנתיים בקליבלנד, באתר ONE‏, 13 ביולי 2014.
↑  מערכת וואלה! ספורט‏, דייוויד בלאט פוטר מקליבלנד: "גאה במה שהשגנו", באתר וואלה, 22 בינואר 2016
↑  המובילים הסטטיסטיים של הקבוצה, באתר basketball-reference.com
| קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המזרחי | קבוצות ליגת ה-NBA> האזור המערבי | קבוצות ליגת ה-NBA> האזור המערבי | קבוצות ליגת ה-NBA> האזור המערבי |
| --- | --- | --- | --- | --- | --- |
| הבית האטלנטי | הבית המרכזי | הבית הדרום־מזרחי | הבית הצפון־מערבי | הבית הפאסיפי | הבית הדרום־מערבי |
| בוסטון סלטיקס | שיקגו בולס | אטלנטה הוקס | דנוור נאגטס | גולדן סטייט ווריורס | דאלאס מאבריקס |
| ברוקלין נטס | קליבלנד קאבלירס | שארלוט הורנטס | מינסוטה טימברוולבס | לוס אנג'לס קליפרס | יוסטון רוקטס |
| ניו יורק ניקס | דטרויט פיסטונס | מיאמי היט | אוקלהומה סיטי ת'אנדר | לוס אנג'לס לייקרס | ממפיס גריזליס |
| פילדלפיה 76' | אינדיאנה פייסרס | אורלנדו מג'יק | פורטלנד טרייל בלייזרס | פיניקס סאנס | ניו אורלינס פליקנס |
| טורונטו ראפטורס | מילווקי באקס | וושינגטון ויזארדס | יוטה ג'אז | סקרמנטו קינגס | סן אנטוניו ספרס  |
| --- | --- |
בקרת זהויות :  NLI: 987007408169005171  LCCN: n82238119  VIAF: 126700218   WorldCat (עם VIAF): 126700218 
ז'ידרונאס אילגאוסקאס, אחד מכוכבי הקאבס בין השנים 1997–2010
לברון ג'יימס, כוכב הקאבס בין השנים 2003–2010, ומקיץ 2014 עד 2018
הקאבס מארחים את שיקגו בולס בקוויקן לואנס ארנה ב-2006
מו ויליאמס, אחד מכוכבי הקבוצה בין השנים 2008–2011
אנתוני פארקר, אחד מכוכבי הקבוצה מ-2009 עד 2012
אליזבת סמית' פרידמן

| --- | --- |

 לידה:  26 באוגוסט 1892 הנטינגטון, אינדיאנה (אנ'), ארצות הברית
 פטירה:  31 באוקטובר 1980 (בגיל 88) פליינפילד, ניו ג'רזי (אנ'), ארצות הברית
 שם לידה:  Elizebeth Smith 
 מדינה:  ארצות הברית של אמריקה
 מקום קבורה:  בית הקברות הלאומי ארלינגטון 
 ידועה בשל:  "הקריפטואנליסטית האמריקנית הראשונה"
 השכלה:  מכללת ווסטר (1913)  קולג' הילסדייל (1915) 
 מקצוע:  קריפטואנליסטית
 בן זוג:  ויליאם פ. פרידמן (אנ')
 מספר צאצאים:  2
 
אליז֛בת סמית' פרידמן (באנגלית: Elizebeth Smith Friedman;‏ 26 באוגוסט 1892 – 31 באוקטובר 1980) הייתה קריפטואנליסטית (מנתחת צפנים) ומחברת אמריקנית שפיענחה צפני אויב בשתי מלחמות העולם וסייעה בפתרון מקרי הברחה בין-לאומיים בתקופת היובש. במהלך הקריירה שלה, היא עבדה עבור משרד האוצר של ארצות הברית, משמר החופים, הצי, הצבא, וקרן המטבע הבינלאומית. היא כונתה "הקריפטואנליסטית האמריקנית הראשונה".
ראשית חייה וחינוך

פרידמן נולדה בהנטינגטון, אינדיאנה (אנ'), לג'ון מריון סמית', רפתן קווייקר, בנקאי ופוליטיקאי, וסופיה סמית' (לבית סטרוק). היא הייתה הצעירה מבין תשעה ילדים ששרדו (העשירי מת בינקותו) וגדלה בחווה.
מ-1911 עד 1913 למדה פרידמן בקולג' וסטר באוהיו, שאותו עזבה כשאמה חלתה. בשנת 1913, היא עברה לקולג' הילסדייל במישיגן, שהיה קרוב יותר לבית.  ב-1915 סיימה את לימודיה במגמת ספרות אנגלית. היא הייתה חברה ב-Pi Beta Phi. מאחר שהראתה עניין בשפות, היא למדה גם לטינית, יוונית וגרמנית, והתמחתה התמחות משנית ב"עוד הרבה דברים". רק היא ועוד אַחַאי אחד למדו בקולג'. בשנת 1938 העניק לה הילסדייל תואר דוקטור לשם כבוד למשפטים.
בסתיו 1915 התמנתה פרידמן לממלאת מקום של מנהל בבית ספר תיכון ציבורי בוואבאש, אינדיאנה (אנ'), אולם התפקיד היה קצר מועד, שכן באביב 1916 היא התפטרה ושבה לגור עם הוריה.
קריירה > מעבדות ריברבנק ומלחמת העולם הראשונה

אליזבת סמית' החלה לעבוד במעבדות ריברבנק (אנ') בז'נבה, אילינוי (אנ'), בשנת 1916. זה היה אחד המתקנים הראשונים בארצות הברית שנוסדו ללימודי קריפטוגרפיה.  קולונל ג'ורג' פביאן (אנ'), סוחר טקסטיל עשיר, היה הבעלים של מעבדות ריברבנק והתעניין בשייקספיר. פרידמן חיפשה עבודה וביקרה בספריית ניוברי (אנ') בשיקגו, שם שוחחה עם ספרנית שידעה על התעניינותו של פביאן. הספרנית התקשרה לפביאן, שהופיע בלימוזינה שלו והזמין את אליזבת לבלות לילה בריברבנק, שם שוחחו על איך ייראו החיים באחוזתו הגדולה שלו שנמצאת בז'נבה, אילינוי.  הוא הציע שהיא תסייע לאישה מבוסטון, אליזבת וולס גאלופ, ולאחותה בניסיון של גאלופ להוכיח שסר פרנסיס בייקון כתב את המחזות והסונטות של שייקספיר (אנ'). העבודה תכלול פענוח של מסרים מוצפנים שהיו אמורים להיות כלולים בתוך המחזות והשירים.
חבר בצוות ריברבנק היה גם האיש שאליזבת תינשא לו במאי 1917, ויליאם פ. פרידמן (אנ'), ביולוג צמחים שהפך למעורב בפרויקט בייקון-שייקספיר אף הוא.
מעבדות ריברבנק אספו מידע היסטורי על כתיבה סודית. לאחר מלחמת האזרחים הוסר הדגש מההצפנה הצבאית עד כדי כך שהיו רק שלושה או ארבעה אנשים בכל ארצות הברית שידעו משהו על הנושא. שניים מהאנשים האלה היו אליזבת וויליאם פרידמן.
כאשר ארצות הברית נכנסה למלחמת העולם הראשונה, פביאן הקים מחלקת צפנים חדשה בריברבנק שעליה היו בני הזוג פרידמן האחראים, והציע את שירותיהם לממשלה.  במהלך המלחמה פיתחו בני הזוג פרידמן רבים מעקרונות הקריפטולוגיה המודרנית. כמה מחלקות ממשלתיות בארצות הברית ביקשו עזרה ממעבדות ריברבנק או שלחו לשם צוות להדרכה. בין אלה הייתה אגנס מאייר דריסקול (אנ'), שהגיעה מטעם הצי האמריקני.
בני הזוג פרידמן עבדו יחד במשך ארבע השנים הבאות במתקן הקריפטוגרפי היחיד במדינה, עד שנוסד מה שהיה קרוי "החדר השחור (אנ')" של הרברט יארדלי (אנ') כ-MI8, לשכת הצופן של הצבא, ב-1919. ב-1921 עזבו בני הזוג פרידמן את ריברבנק כדי לעבוד עבור מחלקת המלחמה של ארצות הברית בוושינגטון. מאמציהם הקודמים לעזוב סוכלו על ידי פאביאן, שיירט את הדואר שלהם.